**ΠΡΟΣ**

 **Νομικό Συμβούλιο του Κράτους**

 **Διεύθυνση Οικονομικών Υποθέσεων**

 **Τμήμα Εκκαθάρισης Δικαστικών Δαπανών**

 **Ακαδημίας 68 & Χαρ. Τρικούπη**

 **Τ.Κ. 106 78 ΑΘΗΝΑ**

**ΑΙΤΗΣΗ**

**Επώνυμο: Σας υποβάλλω συνημμένα επίσημο**

**Όνομα : αντίγραφο της υπ’ αριθ. \_\_\_\_\_\_\_\_\_\_\_\_\_**

**Κάτοικος: απόφασης του \_\_\_\_\_\_\_\_\_\_\_\_\_\_\_\_\_\_\_\_\_**

**Οδός : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Αριθμός: μαζί με τα σχετικά δικαιολογητικά και**

**Τ.Κ. : παρακαλώ να μεριμνήσετε για την**

**Τηλέφωνα: καταβολή της δικαστικής δαπάνης, την**

**α) Σταθερό: οποία επιδικάζει η ανωτέρω απόφαση.**

**β) Κινητό:**

**e-mail: Ο / Η ΑΙΤ**

**ΑΦΜ Δικαιούχου:**

**Δ.Ο.Υ. :**

**ΙΒΑΝ Δικαιούχου:**

**Αθήνα,**

**Σημ.:** Η παρούσα αίτηση συμπληρώνεται, εφόσον συντρέχουν σωρευτικά οι εξής προϋποθέσεις (άρθ. 3 παρ. 9 του π.δ. 51/2022): 1) η προς εκκαθάριση δικαστική δαπάνη βασίζεται σε αμετάκλητη, τελεσίδικη ή ανέκκλητη δικαστική απόφαση, σύμφωνα με τις ειδικότερες ισχύουσες διατάξεις, 2) δεν πρόκειται περί δικαστικής απόφασης που εκδίδεται με τη διαδικασία της αναγκαστικής απαλλοτρίωσης, 3) η δικαστική δαπάνη επιδικάζεται κατά του Ελληνικού Δημοσίου με την ιδιότητα του διαδίκου και 4) με τη δικαστική απόφαση δεν επιδικάζονται κεφάλαιο, τόκοι ή οποιοδήποτε άλλο χρηματικό ποσό.

**ΔΙΚΑΙΟΛΟΓΗΤΙΚΑ ΓΙΑ ΤΗΝ ΕΙΣΠΡΑΞΗ ΔΙΚΑΣΤΙΚΗΣ ΔΑΠΑΝΗΣ**

**1.** Η παραπάνω αίτηση συμπληρωμένη με τα πλήρη στοιχεία του δικαιούχου, ονοματεπώνυμο, πατρώνυμο κλπ, τηλέφωνο σταθερό και κινητό, e-mail, Α.Φ.Μ., ΙΒΑΝ.

**2.** Αντίγραφο της σχετικής δικαστικής απόφασης επικυρωμένο από το Δικαστήριο που την εξέδωσε (ΝΔ. 3342/1955, ΦΕΚ. Α΄241/1955), η οποία θα συνοδεύεται από σχετική βεβαίωση του αρμόδιου Δικαστηρίου «περί μη άσκησης ενδίκου μέσου» από το Ελληνικό Δημόσιο (πιστοποιητικό τελεσιδικίας).

Σημειώνεται ότι η είσπραξη της δικαστικής δαπάνης που επιδικάζει δικαστική απόφαση είναι δυνατή μόνον όταν αυτή καταστεί αμετάκλητη (δεν έχει ασκηθεί ένδικο μέσο κατ’ αυτής) και η υποβολή της πρέπει να συνοδεύεται από την ανωτέρω σχετική βεβαίωση του αρμόδιου Δικαστηρίου.

Ειδικότερα, **α)** για τα Διοικητικά Δικαστήρια: στην περίπτωση που η απόφαση δεν έχει επιδοθεί με δικαστικό επιμελητή στον αρμόδιο Υπουργό, η βεβαίωση εκδίδεται μετά την παρέλευση ενός (1) έτους από τη δημοσίευση της απόφασης, **ή** εξήντα ημέρες (60) από την επομένη ημέρα επιδόσεώς της σ’ αυτόν. Στην τελευταία αυτή περίπτωση απαιτείται να προσκομισθεί και η έκθεση επίδοσης της απόφασης, **β)** για τα Πολιτικά Δικαστήρια: στην περίπτωση που η απόφαση δεν έχει επιδοθεί με δικαστικό επιμελητή στον αρμόδιο Υπουργό, η βεβαίωση εκδίδεται μετά την παρέλευση δύο (2) ετών από τη δημοσίευση της απόφασης, **ή** τριάντα ημέρες (30) από την επομένη ημέρα επιδόσεώς της σ’ αυτόν. Στην τελευταία αυτή περίπτωση απαιτείται να προσκομισθεί και η έκθεση επίδοσης της απόφασης.

Οι ανωτέρω προθεσμίες αναστέλλονται για το Δημόσιο κατά την διάρκεια των δικαστικών διακοπών.

**3.** Φωτοτυπία της πρώτης σελίδας βιβλιαρίου Τραπέζης, ώστε να προκύπτει ευκρινώς ο αριθμός ΙΒΑΝ του δικαιούχου και σε περίπτωση που δεν έχει εκδοθεί βιβλιάριο, βεβαίωση της Τράπεζας με υπογραφή του υπαλλήλου που την εξέδωσε.

Σύμφωνα δε με την νέα οδηγία του Γενικού Λογιστηρίου του Κράτους **(ΑΔΑ: Ρ1Γ3Η-ΜΗΞ),** σχετικά τον τρόπο επιβεβαίωσης τήρησης τραπεζικού λογαριασμού ΙΒΑΝ, σας διευκρινίζουμε ότι στην περίπτωση που το ΙΒΑΝ αποδεικνύεται με:

α) βεβαίωση τήρησης τραπεζικού λογαριασμού από τράπεζα χωρίς υπογραφή υπαλλήλου,

β) βεβαίωση που εκδόθηκε μέσω ηλεκτρονικής τραπεζικής,

γ) αντίγραφο ενημερωτικής κάρτας πελάτη χωρίς υπογραφή υπαλλήλου τραπέζης,

**τότε θα χρειαστεί να υποβάλλει ο δικαιούχος της δικαστικής δαπάνης, ένα επιπλέον δικαιολογητικό, ως δικαιολογητικό εξόφλησης μαζί με το IBAΝ.**

Πρόκειται για μία υπεύθυνη δήλωση, σε έγχαρτη μορφή με γνήσιο της υπογραφής ή μέσω της ψηφιακής πλατφόρμας gov.gr που θα περιλαμβάνει ότι: **"βεβαιώνεται η ακρίβεια των δηλούμενων στοιχείων, του υποβληθέντος αποδεικτικού τήρησης τραπεζικού λογαριασμού με αριθμό ΙΒΑΝ GR......................... – Τράπεζα (Εθνική/Alpha/Πειραιώς/Eurobank/κ.ά...), που εκδόθηκε από την οικεία τράπεζα ή μέσω υπηρεσιών ηλεκτρονικής τραπεζικής (επιλέγετε ανάλογα)".**
(<https://www.gov.gr/ipiresies/polites-kai-kathemerinoteta/psephiaka-eggrapha-gov-gr/ekdose-upeuthunes-deloses>)

**Σημειώνεται ότι το IBAN που προέρχεται από φωτοτυπία βιβλιαρίου τραπέζης ή από βεβαίωση τράπεζας που φέρει υπογραφή υπαλλήλου, είναι έγκυρο και δεν χρειάζεται να συνοδεύεται από την ανωτέρω υπεύθυνη δήλωση**.

**4.** Για τις εταιρείες απαιτείται επί πλέον φωτοτυπία του τελευταίου καταστατικού καθώς και το ΦΕΚ στο οποίο δημοσιεύθηκε αυτό.